**OBČINA RENČE-VOGRSKO PREDLOG OBČINSKI SVET**

*NASLOV:*

**SOGLASJE K DOLOČANJU DELOVNE USPEŠNOSTI RAVNATELJA OSNOVNE ŠOLE LUCIJANA BRATKOVIČA BRATUŠA RENČE**

*PRAVNA PODLAGA:*

* Četrta in peta točka 7. člena Uredbe o plačah direktorjev v javnem sektorju (Uradni list RS, št. 68/17, 4/18, 30/18, 116/21 in 180/21),
* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18).

*PREDLAGATELJ:*

Tarik Žigon, Župan

*PRIPRAVLJALEC:*

Župan, občinska uprava

*OBRAZLOŽITEV:*

Svet zavoda Osnovne šole Lucijana Bratuša Renče (v nadaljevanju: Svet) je dne 1. 4. 2022 na Občino Renče-Vogrsko naslovil zaprosilo za izdajo soglasja pri določanju delovne uspešnosti ravnatelja javnega zavoda za leto 2021. Vlogi je priložil ocenjevalni obrazec za ugotavljanje delovne uspešnosti ravnatelja z dne 30. 3. 2022. Dne 31. 3. 2022 je bila dostavljena tudi obrazložitev delovne uspešnosti ravnatelja. Iz vloge za izdajo soglasja izhajata dva sklepa Sveta zavoda s 3. redne seje Sveta zavoda z dne 29. 3. 2022, in sicer, da je Svet zavoda potrdil, da:

1. se za izplačilo redne delovne uspešnosti ravnatelju nameni 5 % osnovne plače, in
2. je ravnatelj dosegel 95 % vrednosti meril za ugotavljanje dela plače za delovno uspešnost.

*RAZLOGI ZA SPREJETJE SKLEPA:*

Tretji odstavek 7. člena Uredbe o plačah direktorjev v javnem sektorju določa, da mora organ, pristojen za imenovanje direktorja, pri odločanju o višini dela plače za redno delovno uspešnost direktorja pridobiti soglasje ustanovitelja.

*OCENA STANJA:*

Četrta točka 7. člena Uredbe o plačah direktorjev v javnem sektorju določa, da ustanovitelj izda soglasje za izplačilo dela plače za delovno uspešnost najpozneje v 30 dneh po prejemu vloge za izdajo soglasja. Če ustanovitelj soglasja v 30 dneh od prejema popolne vloge ne izda oziroma njegove izdaje ne zavrne, se šteje, da je soglasje dano. Iz razloga, ker Javni zavod potrebuje odločitev do 20. 4. 2022, da lahko skladno s predpisi izpelje postopek nakazila dela plače za delovno uspešnost, se predlaga občinskemu svetu, da postopek izdaje soglasja izpelje v dopisni seji.

Vlogo Sveta zavoda je na svoji tretji dopisni seji, sklicani za čas od 5. 4. do 8. 4. 2022, obravnaval Odbor za družbene dejavnosti in do 6. 4. soglasno soglašal s sklepom, da Občina Renče-Vogrsko poda Svetu zavoda Osnovne šole Lucijana Bratkoviča Bratuša soglasje k redni delovni uspešnosti ravnatelja za leto 2021 in soglasje k izplačilu dela plače za delovno uspešnost ravnatelja v višini 5 % za leto 2021.

*CILJI IN NAČELA:*

Občina Renče-Vogrsko bo Svetu zavoda Osnovne šole Lucijana Bratkoviča Bratuša kot občina soustanoviteljica podala soglasje skladno z navedeno zakonodajo.

*FINANČNE IN DRUGE POSLEDICE:*

Finančne posledice niso predvidene.

Pripravila:

Vladka Gal Janeš

Višja svetovalka I za družbene dejavnosti

Predlog sklepa:

Na podlagi četrte točke 7. člena Uredbe o plačah direktorjev v javnem sektorju (Uradni list RS, št. 68/17, 4/18, 30/18, 116/21 in 180/21) in 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18) je občinski svet Občine Renče-Vogrsko na \_\_\_\_\_\_\_\_ seji dne \_\_\_\_\_\_\_\_\_sprejel naslednji

**S K L E P**

1.

Občina Renče-Vogrsko podaja Svetu zavoda Osnovne šole Lucijana Bratkoviča Bratuša soglasje k redni delovni uspešnosti ravnatelja za leto 2021 in soglasje k izplačilu dela plače za delovno uspešnost ravnatelja v višini 5 % za leto 2021.

2.

Ta sklep začne veljati takoj.

Tarik Žigon, l. r.

 ŽUPAN

Številka: \_\_\_\_\_\_\_\_

Bukovica, \_\_\_\_\_\_\_